
34.
[bookmark: _Hlk47424921]Par Ogres novada pašvaldības izglītības iestādes investīciju projekta "Madlienas vidusskolas būvprojekta izstrāde un autoruzraudzība" īstenošanai nepieciešamā finansējuma apmēru un par aizņēmuma ņemšanu no Valsts kases izglītības iestādes investīciju projekta “Madlienas vidusskolas būvprojekta izstrāde un autoruzraudzība” īstenošanai

Ogres novada pašvaldības budžetā 2026. gadam projektam "Madlienas vidusskolas būvprojekta izstrāde un autoruzraudzība" bija paredzēts 65 000,00 EUR. Saskaņā ar veikto publisko iepirkumu atbilstošā pretendenta piedāvātā līgumcena ir 83 127,00 EUR (ar PVN). Lai varētu īstenot šo projektu, nepieciešams lemt par projekta budžeta palielinājumu par 12077,00 EUR projektēšanai un 6050,00 EUR autoruzraudzībai.
Pamatojoties uz Pašvaldību likuma 4. panta pirmās daļas 3. punktu, likuma “Par pašvaldību budžetiem” 30. pantu un Ministru kabineta 2024. gada 17. decembra noteikumiem Nr. 879 “Noteikumi par kritērijiem un kārtību, kādā tiek izvērtēti pašvaldību investīciju projektu pieteikumi aizdevuma saņemšanai”,

balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ:

1. Veikt finansējuma pārdali Ogres novada pašvaldības 2026. gada budžetā, palielinot  investīciju projekta “Madlienas vidusskolas būvprojekta izstrāde un autoruzraudzība” (valdības funkcija 09.82098, EKK 5200) finansējumu par 1208,00 EUR (viens tūkstotis divi simti astoņi euro), attiecīgi samazinot projekta “Mednieku ielas posma pārbūve no Mežezera ielas līdz Ogres meža tehnikumam, būvuzraudzība, projektēšana” (valdības funkcija 04.51058, EKK 5200) finansējumu.
2. Nodrošināt finansējumu 6 050 EUR (seši tūkstoši piecdesmit euro) projekta "Madlienas vidusskolas būvprojekta izstrāde un autoruzraudzība" autoruzraudzības izdevumiem, to paredzot Ogres novada pašvaldības 2027. gada budžetā.
3. 2026. gadā ņemt aizņēmumu 69369,00 EUR (sešdesmit deviņi tūkstoši trīs simti sešdesmit deviņi euro) izglītības iestādes investīciju projekta “Madlienas vidusskolas būvprojekta izstrāde un autoruzraudzība” īstenošanai ar izņemšanu vidējā termiņā 2026. - 2027. gadā no Valsts kases uz desmit gadiem par Valsts kases noteikto procentu likmi ar kredīta pamatsummas atlikto maksājumu uz vienu gadu.
4. Noteikt, ka kredītu atmaksa tiek garantēta no Ogres novada pašvaldības pamatbudžeta līdzekļiem.
5. Uzdot Ogres novada pašvaldības Centrālās administrācijas Budžeta nodaļai sagatavot un iesniegt nepieciešamos dokumentus Finanšu ministrijas Pašvaldību aizņēmumu un galvojumu kontroles un pārraudzības padomei akcepta saņemšanai.
6. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

